Niemand nog vas ná skietery by kuierplek - Maroela Media
André de Almeida (48), die eienaar van die kuierplek Schivas Rock in Lynnwood, en sy dogter, Claudia (21), is omstreeks 10:20 deur twee gewapende mans in die kombuis van hul familieonderneming geskiet en gewond.
De Almeida het kritieke beserings opgedoen. ŉ Dokter en traumasuster van omliggende praktyke asook paramedici van Advanced Paramedic Assist het nagenoeg ŉ uur lank gespook om sy lewe te red. Hy is in ŉ bedenklike toestand na ŉ nabygeleë hospitaal geneem.
Graeme Clayton, geleentheidskoördineerder by Schivas, het Donderdag aan Maroela Media gesê volgens die jongste inligting wat hy van Silvia, De Almeida se vrou, ontvang het, is De Almeida se toestand stabiel en lyk sy prognose goed. “Claudia is baie gelukkig, want die koeël het al die hoofare in haar nek gemis toe die koeël daar uit is. Dit lyk amper nes ŉ skraapwond,” het Clayton gesê.
Silvia en Loudres, hul jongste dogter, was in die kantoor tydens die skietvoorval en is nie beseer nie.
Dit wil nie voorkom of iets tydens die voorval geroof is nie. Die verdagtes het in ŉ silwerkleurige Golf 7 van die toneel gevlug.
Kapt. Daniel Mavimbela, polisiewoordvoerder, het aan Maroela Media bevestig niemand is nog in verband met die voorval in hegtenis geneem nie, maar die ondersoek duur onverpoos voort.
“Die motief vir die voorval is nog onbekend. Die polisie volg alle leidrade op en die soektog na die skieters duur voort,” het Mavimbela gesê.
Die Brooklyn-polisiestasie ondersoek twee sake van poging tot moord.
dis mos maar net wit mense wat dood is, so waarom moet die polisie nou moeite doen om die moordenaars te vang?
Jaco, die mense is nie dood nie, gelukkig nie, maar ek dink daar is iets dieper aan die gang hier. Ek dink nie dit gaan oor kleur nie maar meer wraak.
Stem saam Inge……ontevrede werker dalk….
Raai Raai · 3 jare gelede
Al die moorde wat nou gepleeg word kan net voor Juluis Mahlema se deur gevee word, want met sy sogenaamde toesprake vertel hy ons, ons beurt kom, ons moet nie te gerus wees nie. Hy por dit so aan hy is so geslepe en onderduims. Juju ek is bly ek is nie jy wat voor die Regter moet staan en rekenskap gee nie. Jou hande mag dalk skoon wees, jy is slim breinspoel jou navolgers en hulle doen jou vuilwerk
Ek stem Raai Raai, alhoewel ek dink nie dit is op hierdie berig van toepassing nie. Die beste is hulle volg hom soos skape. Hoe kan mens so blind wees? Dink hulle regtig dit gaan beter wees sonder ons? Die land gaan nog erger af wees.